नागा आदिवासियों के बीच मिशन के कार्यकर्ता डेढ़ शताब्दी पूर्व जा पहुंचे थे, संभवत: इसीलिए नागा और मीजो आदिवासियों का झुकाव इसाई धर्म की ओर अधिक हुआ। छत्तीसगढ़ में भी इसाई धर्म का व्यापक प्रभाव आदिवासियों के बीच है, लेकिन अधिकांश छत्तीसगढ़ी आदिवासी अपने विशेष धर्म के बंधे हैं। पंरपराएं भी अपनी ही हैं। जो एक समुदाय और दूसरे समुदाय को जोड़ती भी हैं और कुछ विशेषताओं और विलक्षण सीमाओं के कारण एक दूसरे से उन्हें अलग भी करती हैं। एक समूह दूसरे समूह से कुछ व्यवहारों में अलग भी रहती हैं। कंगला मांझी ने 52 आदिवासी पिछड़े समूहों को रेखांकित कर एक करने का अभियान चलाया। संस्कारों, विवाह पद्धतियों के बीच सरल समन्वय बनाने के प्रयास में वे सफल भी हुए।